สวัสดีค่ะ ขอสอบถามค่ะ ตกขาวหนักมากเลยค่ะ ตอนแรกตกขาวเ็นสีขาวไม่มีกลิ่น พอหลายๆเดือนตอนนี้ตกขาวเป็นสีเหลืองอ่อนๆและตกขาวเยอะมากๆ มีกลิ่นด้วยค่ะ อยากถามว่าต้องกินยารึใช้ยาอะไรถึงจะหายคะ
สวัสดีค่ะ อาการตกขาวมีปริมาณมากผิดปกติ และมีกลิ่นเหม็น โดยที่ไม่มีอาการคันหรือเสบช่องคลอด ไม่มีปวดท้องน้อยน่าจะเกิดจากมีการอักเสบของช่องคลอดจากเชื้อแบคทีเรีย (bacterial vaginosis) ซึ่งสาเหตุอาจเกิดจากการสวนล้างช่องคลอดบ่อยไป หรือใช้สบู่หรือน้ำยาที่มีความรุนแรง หรือเกิดจากการทานยาปฏิชีวนะฆ่าเชื้อบ่อยๆ การมีเพศสัมพันธ์มากกว่า 1 คน หรือมีการเปลี่ยนคู่นอน แต่ไม่จัดเป็นโรคติดต่อทางเพศสัมพันธ์ เพราะฝ่ายชายจะไม่ได้ติดเชื้อชนิดนี้ไปด้วย ซึ่งหากอาการตกขาวเกิดจากสาเหตุนี้ การรักษาคือการทานยาปฏิชีวนะฆ่าเชื้อ เช่นเมโทรนิดาโซล(metronidazole),คลินดามัยซิน(clindamycin) เป็นต้นอย่างไรก็ตาม หากมีอาการอื่นๆ เช่น แสบหรือคันช่องคลอด ปวดท้องน้อย เจ็บขณะมีเพศสัมพันธ์ ปัสสาวะแสบขัด ตกขาวมีเลือดปน อาจเกิดจากสาเหตุอื่นๆ ร่วมด้วยได้ เช่น การติดเชื้อราในช่องคลอด การติดเชื้อปรสิตในช่องคลอด ติดเชื้อหนองในแท้หรือหนองในเทียม เป็นต้น ดังนั้นหากมีอาการเหล่านี้ ควรไปพบสูติ-นรีแพทย์เพื่อหาสาเหตุที่ถูกต้องและรักษาตามสาเหตุค่ะ